钦定古今图书集成/历象汇编/庶征典/第019卷 > 周
## 钦定古今图书集成/历象汇编/庶征典/第019卷 > 周

### 幽王六年十月朔日有蚀之〈按文献通考作幽王六年事〉按诗经小雅十月之交朔日辛卯日有蚀之亦孔之丑

### 平王五十一年春二月己巳日有蚀之

按《春秋》鲁隐公三年云云。　按《公羊传》，隐公三年“春
王二月己巳，日有蚀之。”何以书？纪异也。日蚀则曷为
或日或不日？或言朔或不言朔？曰某月某日朔，日有

梁传》言日不言朔，蚀晦日也。其日有蚀之何也？吐者
外壤，蚀者内壤，阙然不见。其壤有蚀之者也，有内辞
也，或外辞也。有蚀之者，内于日也。其不言蚀之者何
也？知其不可知知也。　按《汉书五行志》，隐公三年二
月己巳，日有蚀之。董仲舒、刘向以为其后戎执天子
之使，郑获鲁，隐灭戴，卫，鲁、宋咸杀君。《左氏》刘歆以为，
正月二日，燕、越之分野也。凡日所躔而有变，“则分野
之国失政者受之。人君能修政共御厥罚，则灾消而
福至，不能，则灾息而祸生。故《经》书‘灾’”而不记其故，盖
吉凶亡常，随行而成祸福也。周衰，天子不班朔，鲁历
不正，置闰不得其月，月大小不得其度。《史记》日蚀，或
言朔而实非朔，或不言朔而实朔，或脱不书朔与日，
皆官失之也。推隐三年之蚀，贯中央，上下，竟而黑，臣
弑从中成之形也。后卫州吁弑君而立。　按胡《传》经
书，日蚀三十六，去之千有馀岁，而精历算者所能考
也。其行有常度矣，然每日必书，示后世治历明时之
法也。有常度，则灾而非异矣，然每蚀必书，示后世遇
灾而惧之意也。日者众阳之宗，人君之表，而有蚀之
灾，咎象也。克谨天戒，则虽有其象而无其应。勿克畏
天，灾咎之来必矣。凡经所书者，或妾妇乘其夫，或臣
子背其君父，或外国侵中国，皆阳微阴盛之证也。是
故十月之交，诗人以刺；日有蚀之，《春秋》必书，以戒人
君不可忽天象也。

### 桓王十一年秋七月壬辰朔日有蚀之既

按《春秋桓公三年》云云。　按《公羊传》，“既者何？尽也。”
按《穀梁传》：“言日言朔，蚀正朔也。”既者，尽也，有继之辞
也。

〈大全〉汪氏曰：“日蚀三十六，蚀既者三。此年而后，荆楚僭王，郑败王师，射王中肩。宣八年而后，楚庄围宋，析骸易子伐郑，郑伯肉袒；晋大败于邲，屈服荆楚。襄二十四年而后，齐崔杼、卫甯喜弑君，吴、楚横行中国，皆臣子僭逆、外国暴横之应。变既大，则其应亦僭矣。”

按《汉书五行志》，“桓公三年七月壬辰朔，日有蚀之，既。”
董仲舒、刘向以为，前事已大，后事将至者又大，则既
先是鲁、宋弑君，鲁又成宋乱，易许田，亡事天子之心，
楚僭称王，后郑岠王师，射桓王，又二君相篡。刘歆以
为，六月赵与晋分。先是晋曲沃伯再弑晋侯，是岁晋
大乱，灭其宗国。京房《易传》以为，桓三年，日蚀贯中央，
上下竟而黄，臣弑而不卒之形也。后楚庄称王，兼地
千里。

### 庄王二年冬十月朔日有蚀之

按《春秋》桓公十七年云云。　按《左传》不书日，官失之
也。天子有日官，诸侯有日御。日官居卿以底日，礼也。
日御不失日，以授百官于朝。　按《穀梁传》，言朔不言
日，既朔也。　按《汉书。五行志》，桓公十七年十月朔，日
有蚀之。《穀梁传》曰：“言朔不言日，蚀二日也。”刘向以为
是时卫侯朔有罪，出奔齐，天子更立卫君，朔借助五
国，举兵伐之而自立，王命遂坏。鲁夫人淫佚于齐，卒
杀桓公。董仲舒以为，言朔不言日，恶鲁桓且有夫人
之祸，将不终日也。刘歆以为，楚、郑分。

### 惠王元年春三月日有蚀之

按《春秋》庄公十八年云云，　按《穀梁传》不言日，不言
朔，夜蚀也。何以知其夜蚀也？曰：王者朝日，故虽为天
子，必有尊也；贵为诸侯，必有长也。故天子朝日，诸侯
朝朔。　按《汉书五行志》，庄公十八年三月，日有蚀之。
《穀梁传》曰：“不言日，不言朔，夜蚀。”史推合朔在夜，明旦
日蚀而出，出而解，是为夜蚀。刘向以为夜蚀者，阴因
日明之衰而夺其光，象周天子不明，齐桓将夺其威，
专会诸侯而行伯道，其后遂九合诸侯，天子使世子
会之，此其效也。《公羊传》曰：“蚀，晦。”董仲舒以为，“宿在东
壁，鲁象也。”后公子庆父、叔牙果通于夫人以弑公。刘
歆以为，晦，鲁、卫分。

惠王八年六月辛未朔，日有蚀之，鼓，用牲于社。
按《春秋》庄公二十五年云云。　按《左传》，非常也，唯正
月之朔，慝未作，日有蚀之，于是乎用币于社，伐鼓于
朝。　按《公羊传》，日蚀则曷为鼓，用牲于社，求乎阴之
道也。以朱丝营社，或曰胁之，或曰为暗，恐人犯之，故
营之。　按《穀梁传》言，“日言朔，蚀正朔也。鼓，礼也；用牲，
非礼也。天子”救日，置五麾，陈五兵五鼓。诸侯置三麾，
陈三鼓三兵。大夫击门，士击柝。言克其阳也。　按《汉
书五行志》，庄公二十五年六月辛未朔，日有蚀之。董
仲舒以为，宿在毕，主边兵，外国象也。后狄灭邢、卫。刘
歆以为，五月二日鲁、赵分。

惠王九年冬十有二月癸亥朔，日有蚀之。

按《春秋》庄公二十六年云云。　按《汉书五行志》，庄公
二十六年“十二月癸亥朔，日有蚀之。”董仲舒以为，宿
在心，心为明堂，文武之道废，中国不绝若线之象也。
刘向以为，时戎侵曹，鲁夫人淫于庆父、叔牙，将以弑
君，故比年再蚀以见戒。刘歆以为，十月二日楚、郑分惠王十三年“九月庚午朔，日有蚀之，鼓用牲于社。”
按《春秋庄公三十年》云云。　按《汉书五行志》，庄公三
十年“九月庚午朔，日有蚀之。”董仲舒、刘向以为，后鲁
二君弑，夫人诛，两弟死，狄灭邢，徐取舒，晋杀世子，楚
灭弦。刘歆以为，八月秦、周分。

惠王二十二年九月戊申朔，日有蚀之。

按《春秋》僖公五年云云，　按《汉书？五行志》，僖公五年
“九月戊申朔，日有蚀之。”董仲舒、刘向以为，先是齐桓
行伯江、黄自至，南服强楚，其后不内自正，而外执陈
大夫，则陈、楚不附，郑伯逃盟，诸侯将不从桓政，故天
见戒。其后晋灭虢，楚围许，诸侯伐郑，晋弑二君，狄灭
温，楚伐黄，桓不能救。刘歆以为，七月秦、晋分。

### 襄王四年春王三月庚午日有蚀之

按《春秋僖公十有二年》云云。　按《汉书。五行志》，僖公
十二年“三月庚午朔，日有蚀之。”董仲舒、刘向以为，是
时楚灭黄狄，侵卫、郑、莒灭杞。刘歆以为，三月齐、卫分。
襄王七年“夏五月，日有蚀之。”

按《春秋》僖公十五年云云。　按《左传》不书朔与日，官
失之也。　按《汉书五行志》，僖公十五年五月，日有蚀
之。刘向以为象晋文公将行伯道，后遂伐卫，执曹伯，
败楚城濮，再会诸侯，召天王而朝之，此其效也。日蚀
者，臣之恶也；夜蚀者，掩其罪也。以为上亡明王桓、文
能行伯道，攘外国，安中国，虽不正犹可，盖《春秋》实与
而文“不与”之义也。董仲舒以为，后秦获晋侯，齐灭项，
楚败徐于娄林。刘歆以为，二月朔，齐、越分。

襄王二十六年二月癸亥，日有蚀之。

按《春秋文公元年》云云。　按《汉书五行志》，文公元年
“二月癸亥，日有蚀之。”董仲舒、刘向以为，先是大夫始
执国政，公子遂如京师，后楚世子商臣杀父，齐公子
商人弑君，皆自立，宋子哀出奔，晋灭江，楚灭六，大夫
公孙敖、叔彭生并专会盟。刘歆以为正月朔，燕、越分。

### 匡王元年夏六月辛丑朔日有蚀之鼓用牲于社

按《春秋》文公十五年云云。　按《左传》，“非礼也，日有蚀
之，天子不举，伐鼓于社，诸侯用币于社，伐鼓于朝，以
昭事神，训民事君，示有等威，古之道也。”

〈注〉高氏曰：“庄公两以日蚀鼓，用牲于社，非礼妄作，义已著矣。今文公亦复如此，必以为先朝故事可举而行之也。后世人君有举行先朝故事，不顾义之可否，皆因陋承误，不知《春秋》之义者也。”

按：《汉书五行志》，“文公十五年六月辛丑朔，日有蚀之。”
董仲舒、刘向以为，后宋、齐、莒、晋、郑。八年之间，五君杀
死，楚灭舒、蓼。刘歆以为，四月二日鲁、卫分。

### 定王六年秋七月甲子日有蚀之既

按：《春秋》宣公八年云云。

〈大全〉茅堂胡氏曰：“先是中华大国，齐、晋皆乱，楚庄始强，肆行侵伐，观兵周室，郑伯肉袒，北败晋师，流血色水，围宋九月，析骸易子，此蚀既之应。而《五行志》以为楚、郑分也。”

按：《汉书五行志》，宣公八年“七月甲子，日有蚀之既。”董
仲舒、刘向以为，先是楚商臣弑父而立，至于庄王，遂
彊诸夏。大国唯有齐、晋，齐、晋新有篡弑之祸，内皆未
安，故楚乘弱横行，八年之间，六侵伐而一灭国，伐陆
浑戎，观兵周室。后又入郑，郑伯肉袒谢罪。北败晋师
于邲，流血色水。围宋，九月析骸而炊之。刘歆以为，十
“月二日楚、郑分。”

定王八年夏四月丙辰，日有蚀之。

按：《春秋》宣公十年云云。

〈大全〉何氏曰：“与八年蚀既应同，事重，故累蚀。”

按《汉书五行志》，宣公十年四月丙辰，日有蚀之。董仲
舒、刘向以为，后陈夏征舒弑其君，楚灭萧，晋灭二国。
王札子杀召伯、毛伯。刘歆以为，二月鲁、卫分。

定王十五年六月癸卯，日有蚀之。

按《春秋鲁宣公十七年》云云。　按《汉书五行志》，宣公
十七年“六月癸卯，日有蚀之。”董仲舒、刘向以为，后邾
支解鄫子。晋败王师于贸戎，败齐于鞌。刘歆以为，三
月晦，朓、鲁、卫分。

### 简王十一年夏六月丙寅朔日有蚀之

按《春秋鲁成公十六年》云云。　按《汉书五行志》，成公
十六年“六月丙寅朔，日有蚀之。”董仲舒、刘向以为，后
晋败楚、郑于鄢陵，执鲁侯。刘歆以为，四月二日鲁、卫
分。

简王十二年十有二月丁巳朔，日有蚀之。

按《春秋鲁成公十七年》云云。　按《汉书五行志》，成公
十七年“十二月丁巳朔，日有蚀之。”董仲舒、刘向以为，
后楚灭舒、庸，晋弑其君，宋鱼石因楚夺君邑，莒灭鄫，
齐灭莱，郑伯弑死。刘歆以为，九月周、楚分。

### 灵王十三年三月乙未朔日有蚀之

按《春秋襄公十四年》云云。　按《汉书。五行志》，襄公十
四年“二月乙未朔，日有蚀之。”董仲舒、刘向以为，后卫
大夫孙甯共逐献公，立孙剽。刘歆以为，前年十二月

按《春秋襄公十五年》云云。　按《汉书五行志》，襄公十
五年“八月丁巳，日有蚀之。”董仲舒、刘向以为，先是晋
为鸡泽之会，诸侯盟，又大夫盟，后为溴梁之会，诸侯
在而大夫独相与盟，君若缀斿，不得举手。刘歆以为，
五月二日鲁、赵分。

灵王十九年冬十月丙辰朔，日有蚀之。

按《春秋》“襄公二十年”云云。

〈大全〉张氏曰：“悼公卒，政逮大夫之征也。”

按：《汉书五行志》，襄公二十年“十月朔，日有蚀之。”董仲
舒以为，陈庆虎、庆寅蔽君之明，邾庶其有叛心，后庶
其以漆、闾丘来奔，陈杀二庆。刘歆以为，八月秦、周分。
灵王二十年“九月庚戌朔，日有蚀之，冬十月庚辰朔，
日有蚀之。”

按《春秋》襄公二十一年云云。

〈大全〉襄陵许氏曰：“比年蚀，又比月蚀。自是八年之间而日七蚀，祸变重矣。”石氏曰：“日蚀之变，起于交也。有虽交而不蚀者。春秋二百四十二年，而蚀才三十六；有频交而蚀者，此年及二十四年，三年之内，连月而蚀者再也。诸儒以为历无此法，或传写之误。然汉之时亦有频蚀者，高帝三年及文帝前三年十月晦、十一月”晦是也。天道至远，不可得而知，后世执推步之术，按交会之度而求之，亦已难矣。高氏曰：“历家推步之术，皆一百七十二日始一交会，去交远则日蚀渐少，无频蚀之理。此五年及二十四年频蚀，古今术者不能考知，故曰蚀。虽天数之常，圣人必以为谴异而书之，以警人君之自怠也。”

按《汉书五行志》，襄公二十一年“九月庚戌朔，日有蚀
之。”董仲舒以为，晋乐盈将犯君，后，入于曲沃。刘歆以
为，七月秦、晋分。“十月庚辰朔，日有蚀之。”董仲舒以为，
宿在轸角，楚大国象也。后楚屈氏谮杀公子追舒，齐
庆封胁君乱国。刘歆以为，八月秦、周分。

灵王二十二年春王二月癸酉朔，日有蚀之。

按《春秋襄公二十有三年》云云。　按《汉书。五行志》，襄
公二十三年“二月癸酉朔，日有蚀之。”董仲舒以为，后
卫侯入陈仪，甯喜弑其君剽。刘歆以为，前年十二月
二日，宋、燕分。

灵王二十三年秋七月甲子朔，日有蚀之，既。八月癸
巳朔，日有蚀之。

按《春秋》“襄公二十有四年”云云。

〈大全〉襄陵许氏曰：“《春秋》三书日蚀，既，桓三年以周桓败，宣八年以楚庄兴，是后而中国诸侯皆受盟于楚矣。”庐陵李氏曰：“频月蚀者，惟襄二十一年九月、十月及此年七月、八月二条。刘炫云：‘汉末以来八百馀载，考其注疏，莫不皆尔，都无频月日蚀之事。盖多历世代，或传写失其本真，先儒因循，莫敢改易也’。”

按《汉书五行志》，襄公二十四年，“七月甲子朔，日有蚀
之，既。”刘歆以为，五月鲁、赵分。“八月癸巳朔，日有蚀之。”
董仲舒以为，比蚀又既，象阳将绝外国侵中国之象
也。后六君弑，楚子，果从诸侯伐郑，灭舒鸠，鲁往朝之，
卒主中国，伐吴，讨庆封。刘歆以为，六月晋、赵分。
灵王二十六年，“冬十有二月乙亥朔，日有蚀之。”
按《春秋》襄公二十七年云云。　按《左传》“十一月乙亥
朔，日有蚀之，辰在申，司历过也，再失闰矣。”

〈大全〉杜氏曰：周十一月，今九月。斗当建戌而在申，故知再失闰也。文十一年三月甲子，至今年七十一岁，应有二十六闰。今《长历》推之，得二十四闰，通计少再闰。啖氏曰：“按《经》言十二月，《传》言十一月，依《经》当云三失闰，进退不同，不可得而考。”

按：《汉书五行志》，“襄公二十七年十二月乙亥朔，日有
蚀之。”董仲舒以为礼义将大，灭绝之象也。时吴子好
勇，使刑人守门。蔡侯通于世子之妻，莒不早立，嗣后
阍戕吴子，蔡世子般弑其父，莒人亦弑君，而庶子争。
刘向以为自二十年至此岁，八年间日蚀七作，祸乱
将重起，故天仍见戒也。后齐崔杼弑君，宋杀世子，北
燕伯出奔郑。大夫自外入而篡位。指略如董仲舒。刘
歆以为，九月周、楚分。

### 景王十年夏四月甲辰朔日有蚀之

按《春秋》昭公七年云云。　按《左传》：晋侯问于士文伯
曰：“‘谁将当日蚀’？对曰：‘鲁卫恶之，卫大鲁小’。公曰：‘何故’？
对曰：‘去卫地如鲁地，于是有灾，鲁实受之，其大咎其
卫君乎’！”鲁将上卿，公曰：“‘《诗》所谓‘彼日而蚀，于何不臧’
者，何也’？对曰：‘不善政之谓也。国无政，不用善，则自取
谪于日月之灾，故政不可不慎也，务三而已：一曰择
人’”，二曰因民，三曰从时。又按《左传》，“十一月季武子
卒，晋侯谓伯瑕曰：‘吾所问日蚀从矣，可常乎’？对曰：‘不
可。六物不同，民心不一，事序不类，官职不则，同始异
终，胡可常也？《诗》曰：‘或燕燕居息，或憔悴事国’。其异终
也如是’。公曰：‘何谓六物’？对曰：‘岁时日月星辰是谓也按《汉书五行志》：昭公七年四月甲辰朔，日“有蚀之。”董
仲舒、刘向以为，先是楚灵王弑君而立，会诸侯执徐
子，灭赖后陈公子招杀世子，楚因而灭之。又灭蔡后，
灵王亦弑死。刘歆以为，二月鲁、卫分。

景王十八年六月丁巳朔，日有蚀之。

按《春秋昭公十五年》云云。　按《左传》：“六月乙丑，王太
子寿卒。”“秋八月戊寅，王穆后崩。”　按《汉书。五行志》，昭
公十五年“六月丁巳朔，日有蚀之。”刘歆以为，三月鲁
卫分。

景王二十年夏六月甲戌朔，日有蚀之。

按《春秋》昭公十七年云云，　按《左传》，祝史请所用币。
昭子曰：“日有蚀之，天子不举，伐鼓于社，诸侯用币于
社。伐鼓于朝，礼也。”平子御之曰：“止也。唯正月朔，慝未
作，日有蚀之，于是乎有伐鼓用币礼也。其馀则否。”太
史曰：“在此月也。日过分而未至，三辰有灾，于是乎百
官降物，君不举，避移时，乐奏鼓，祝用币，史用辞，故《夏
书》”曰：“辰不集于房，瞽奏鼓，啬夫驰，庶人走。”此月朔之
谓也。当夏四月，是谓孟夏。平子弗从。昭子退曰：“夫子
将有异志，不君君矣。”　按《汉书五行志》：昭公十七年
六月甲戌朔，日有蚀之。董仲舒以为时宿在毕，晋国
象也。晋厉公诛四大夫，失众心，以弑死。后莫敢复责
大夫，六卿遂相与比周专。晋国君还事之日，比再蚀。
其事在《春秋》后，故不载于《经》。刘歆以为鲁、赵分。《左氏
传》，平子曰：“唯正月朔，慝未作，日有蚀之。”于是乎天子
不举，伐鼓于社，诸侯用币于社，伐鼓于朝，礼也。其馀
则否。太史曰：“在此月也。日过分而未至，三辰有灾，百
官降物，君不举，避移时，乐奏鼓，祝用币，史用辞，啬夫
驰，庶人走。”此月朔之谓也。当夏四月，是谓孟夏。《说》曰：
“正月谓周六月，夏四月，正阳纯干之月也。慝谓阴爻
也，冬至阳爻起初，故曰复。至建巳之月为纯干，亡阴
爻而阴侵阳，为灾重，故伐鼓用币，责阴之礼。降物，素
服也。不举，去乐也。避移时，避正堂，须时移灾复也。啬
夫掌币吏，庶人，其徒役也。”刘歆以为，六月二日鲁、赵
分。

景王二十四年七月壬午朔，日有蚀之。

按《春秋》昭公二十有一年云云。　按《左传》：“公问于梓
慎曰：‘是何物也？祸福何为’？”对曰：“二至二分，日有蚀之，
不为灾，日月之行也，分同道也，至相过也。”

〈注〉二分，日夜等，故言同道。二至长短极，故相过。

其他月则为灾。阳不克也，故常为水。　按《汉书五行
志》，昭公二十一年“七月壬午朔，日有蚀之。”董仲舒以
为周景王老，刘子、单子专权，蔡侯朱骄，君臣不说之
象也。后蔡侯朱果出奔，刘子、单子立王猛。刘歆以为，
五月二日鲁、赵分。

景王二十五年“冬十有二月癸酉朔，日有蚀之。”
按《春秋》鲁昭公二十有二年云云。　按《汉书五行志》，
昭公二十二年“十二月癸酉朔，日有蚀之。”董仲舒以
为，宿在心，天子之象也。后尹氏立，王子朝天王，居于
狄泉。刘歆以为，十月楚、郑分。

### 敬王二年夏五月乙未朔日有蚀之

按《春秋》昭公二十四年云云，　按《左传》，梓慎曰：“将水。
昭子曰，旱也。日过分而阳犹不克，克必甚，能无旱乎？
阳不克，莫将积聚也。”　按《汉书五行志》，昭公二十四
年五月乙未朔，日有蚀之。董仲舒以为宿在胃，鲁象
也。后昭公为季氏所逐。刘向以为，自十五年至此岁，
十年间天戒七见，人君犹不寤。后楚杀戎蛮子，晋灭
陆浑，戎盗杀卫侯兄，蔡、莒之君出奔。吴灭巢。公子光
杀王僚。宋三臣以邑叛其君，它如仲舒。刘歆以为，二
日鲁、赵分。是月斗建辰。《左氏传》，梓慎曰：“将大水。”昭子
曰：“旱也，日过分而阳犹不克，克必甚，能无旱乎？阳不
克，莫将积聚也。”是岁秋，大雩旱也。二至二分，日有蚀
之，不为灾。日月之行也，春秋分，日夜等，故“同道。”冬夏
至，长短极，故“相过。”相过同道而蚀轻，不为大灾水旱
而已。

敬王九年十有二月辛亥朔，日有蚀之。

按《春秋》昭公三十一年云云。　按《左传》，是夜也，赵简
子梦童子裸而转以歌，旦占诸史墨曰：“吾梦如是，今
而日蚀何也？”对曰：“六年及此月也。吴其入郢乎？终亦
弗克。”入郢必以庚辰，日月在辰尾，庚午之日，日始有
谪，火胜金，故弗克。　按《汉书五行志》，昭公三十一年十
二月辛亥朔，日有蚀之。董仲舒以为宿在心，天子
象也。时京师微弱，后诸侯果相率而城周，宋仲几亡，
尊天子之心而不衰城。刘向以为，时吴灭徐而蔡灭
沈，楚围蔡，吴败，楚入郢，昭王走出。刘歆以为，二日宋、
燕分。

敬王十五年春三月辛亥朔，日有蚀之。

按《春秋定公五年》云云。　按《汉书五行志》，“鲁定公五
年三月辛亥朔，日有蚀之。”董仲舒、刘向以为，后郑灭
许，鲁阳虎作乱，窃宝玉大弓，季桓子退仲尼，宋三臣
以邑叛。刘歆以为，正月二日燕、赵分。

敬王二十二年“十有一月丙寅朔，日有蚀之按《春秋定公十二年》云云。　按《汉书五行志》，“定公十
二年十一月丙寅朔，日有蚀之。”董仲舒、刘向以为，后
晋三大夫以邑叛，薛弑其君，楚灭顿、胡，越败吴、卫逐
世子。刘歆以为，十二月二日楚、郑分。

敬王二十五年八月庚辰朔，日有蚀之。

按《春秋定公十五年》云云。　按《汉书五行志》，定公十
五年“八月庚辰朔，日有蚀之。”董仲舒以为，宿在柳，周
室大坏，外国主诸夏之象也。明年，中国诸侯果累累
从楚而围蔡，蔡恐，迁于州来。晋人执戎蛮子归于楚
京师，楚也。刘向以为盗杀蔡侯，齐陈乞弑其君而立
阳生，孔子终不用。刘歆以为，六月晋、赵分。

敬王三十九年五月庚申朔，日有蚀之。

按：《汉书五行志》，哀公十四年五月庚申朔，日有蚀之，
在获麟后。刘歆以为，三月二日，齐、卫分。凡《春秋》十二
公，二百四十二年，日蚀三十六。《穀梁》以为，朔二十六，
晦七，夜二，二日一。《公羊》以为，朔二十七，二日七，晦二。
《左氏》以为，朔十六，二日十八，晦一，不书日者二。

### 定王二十六年日有蚀之昼晦星见

按：《史记年表》，“秦厉公三十四年。”

### 考王六年夏六月日有蚀之

按：《史记年表》，“秦躁公八年。”

### 威烈王十六年日有蚀之

按：《史记年表》。“秦简公五年。”

### 安王二十年日蚀昼晦

按：《史记年表》。“秦献公三年。”

### 烈王元年日蚀

按：《史记年表》。“秦献公十年。”

《烈王》七年，日蚀。

按《史纪年表》秦献公十六年。

### 赧王十四年日蚀昼晦

按《史记年表》。“秦昭王元年。”